Á árliga degnum fyri teimum, sum eru komin til skaða í ferðsluni, hendi tíverri eitt óvusligt ferðsluóhapp í Trongisvági í morgun. Ein 19 ára gomul kvinna rendi somikið hart inn í ein garð miðskeiðis í býnum stutt fyri klokkan átta, at neyðugt varð at skera hana leysa. Hon fekk somikið stórar skaðar av samanbrestinum, at hon í fyrstu syftu varð flogin við tyrlu á Landssjúkrahúsið, men tað vísti seg, at skaðin var so álvarsligur, at neyðugt bleiv at senda hana við flogfari niður til Danmarkar á Ríkissjúkrahúsið, upplýsir vakthavandi á politistøðini fyri dimma. fo.